ב \_\_\_\_\_\_\_\_ בשבת ביום ה \_\_\_\_\_\_\_\_ לחודש \_\_\_\_\_\_\_\_ בשנת \_\_\_\_\_\_\_\_ לבריאת העולם למנין שאנו מונים כאן, במחוז ווסטצ'סטר שבמדינת ניו-יורק, בני הזוג \_\_\_\_\_\_\_\_ ו\_\_\_\_\_\_\_\_\_ התכנסו בנוכחות משפחותיהם וחבריהם, ונכנסו בברית הדדית זו כשותפים שווים לחיים וכבני זוג אוהבים ותומכים.

אנו מעניקים עצמנו זה לזו באהבה ובחברות.

אנו מבטיחים להוקיר, לכבד ולתמוך האחד בשנייה בכבוד ובלב שלם בעת שניצור לנו יחד עתיד משותף. נעודד זה את זו – ביחד ולחוד – להגשים את התקוות וההבטחות שחיינו טומנים בחובם, ונעשה כל שביכולותינו על מנת לאפשר לכל אחד מאיתנו להפוך לבני האדם שטרם זכינו להיות.

אנו מבטיחים לשאוף לאינטימיות אשר תאפשר לנו לבטא את מחשבותינו ורגשותינו הכמוסים ביותר; להיות רגישים האחד לצרכי השנייה בכל עת; לחלוק את רגעי האושר ולהעניק זה לזו נחמה ברגעי הצער.

אנו מבטיחים להקים בית בקרב קהילת ישראל, אשר יהיה מחויב ליצירת חברה המקבלת את כל החברים בה; שיהווה סביבה אוהבת המקדישה עצמה לשלום, תקווה וכבוד לכל בני האדם; משפחה שופעת אהבה ולמידה, טוב-לב ונדיבות, נחמה וחמלה.

באושר נכנסים אנו לברית נישואין זו ומתחייבים לקבל עלינו אחריות זו.